钦定古今图书集成/明伦汇编/闺媛典/第320卷 > 皇清五十三 > 陈器永妻许氏〈孙氏附〉
## 钦定古今图书集成/明伦汇编/闺媛典/第320卷 > 皇清五十三 > 陈器永妻许氏〈孙氏附〉

按《海宁县志》：“许氏，陈器永妻。年二十七孀居，秉性诚笃。舅死，遗孤叔四人，助姑抚鞠，婚娶无倦色。父母死，殡葬皆力任之。御家训子，谨持门户，慈和中气节凛凛。年八十有六卒。其娣孙氏，禧永妻。年二十四，禧永死，遗孤仅四龄，孙拮据抚育，垂老益勤。其子每劝之息，曰：‘此吾性所习，休逸非吾愿也。视姑如母，视伯姒如姑’。” 事闻，旌表。